TRC คาดรายได้ปีหน้าเติบโต 150%จับตางานประมูลปี 59 ซื้อเก็งกำไร
TRC คาดปีหน้ารายได้ของบริษัทเติบโตราว 150% เป็น 8,700 ล้านบาท มองในปีหน้าจะมีการประมูลงานท่อส่งก๊าซเส้นที่ 5 ของ PTT เราประเมินมูลค่าที่บริษัทมีโอกาสได้รับงานเบื้องต้นราว 5,000 ล้านบาท ซึ่งเรามองว่าโครงการนี้มีแนวโน้มที่จะเกิดขึ้น เพราะมีความจำเป็นต้องใช้ในการส่งก๊าซจากจุดรับก๊าซของ PTT ฝั่งตะวันออก ไปยังฝั่งตะวันตกหากบริษัทได้รับงาน คาดจะเห็นการรับรู้รายได้ตั้งแต่ 2017 เป็นต้นไป และนอกจากนี้ยังมีโครงการจากโรงงานยาสูบมูลค่าราว 5,600 ล้านบาท แบ่งเป็น 5 สัญญา
21 ธ.ค. 2558

บล.บัวหลวงระบุในบทวิเคราะห์ (21 ธ.ค.) ว่า บริษัท ทีอาร์ซี คอนสตรัคชั่น จำกัด (มหาชน) หรือ TRC คาดปีหน้ารายได้ของบริษัทเติบโตราว 150% เป็น 8,700 ล้านบาท โดยรายได้ราว 5,000 ล้านบาท จะมาจากงานประมูลใหม่และ backlog ในมือที่มีอยู่เป็นจำนวนมากราว 6,800 ล้านบาท และรายได้อีกราว 3,700 ล้านบาท คาดมาจากงานเหมืองโปแตช ที่คาดบริษัทจะได้รับงานราว 30,000-40,000 ล้านบาท ในช่วงไตรมาส1/59 โดยบริษัทจะยื่นประมูลงานนี้ในช่วงสัปดาห์นี้
มองในปีหน้าจะมีการประมูลงานท่อส่งก๊าซเส้นที่ 5 ของ PTT เราประเมินมูลค่าที่บริษัทมีโอกาสได้รับงานเบื้องต้นราว 5,000 ล้านบาท ซึ่งเรามองว่าโครงการนี้มีแนวโน้มที่จะเกิดขึ้น เพราะมีความจำเป็นต้องใช้ในการส่งก๊าซจากจุดรับก๊าซของ PTT ฝั่งตะวันออก ไปยังฝั่งตะวันตกหากบริษัทได้รับงาน คาดจะเห็นการรับรู้รายได้ตั้งแต่ 2017 เป็นต้นไป และนอกจากนี้ยังมีโครงการจากโรงงานยาสูบมูลค่าราว 5,600 ล้านบาท แบ่งเป็น 5 สัญญา
ผู้บริหารยืนยันถึงแผนงานที่ต้องการให้บริษัทก้าวข้ามจากการเป็นผู้รับเหมาไปสู่การเป็นผู้ลงทุน โดยมีเป้าหมายทั้งสิ้น 4 โครงการภายในปี 2562 ซึ่งปัจจุบันมีแล้ว 1 โครงการได้แก่การลงทุนใน บมจ.อาเซียนโปแตชชัยภูมิ (APOT) หรือ APMC เดิม ซึ่งปัจจุบันบริษัทถือหุ้นใน APOT อยู่ราว 14% และพร้อมจะเพิ่มสัดส่วนเป็น 25% นอกจากนี้ในช่วง 1H16 บริษัทยังมีโครงการลงทุนในโรงไฟฟ้าขนาดใหญ่ในประเทศเพื่อนบ้านมูลค่าราว 30,000-40,000 ล้านบาท คาดจะให้โมเด็ลเดียวกับโครงการโปแตช โดยบริษัทจะสามารถเข้าไปรับงานรับเหมาฯได้เช่นกัน
จากฐานะการเงินที่แข็งแกร่ง เรามองว่าบริษัทจะไม่มีปัญหาในการเพิ่มสัดส่วนการลงทุนใน APOT ซึ่ง (ณ สิ้นไตรมาส3/58) บริษัทเกือบจะมีสถานะเป็น net cash ช่วยหนุนให้บริษัทมีศักยภาพในการกู้ยืมได้อีกมาก โดยที่บริษัทยังคงมีหุ้นกู้ที่ยังไม่ได้ออกอีกราว 2,400 ล้านบาท คาดบริษัทจะสามารถออกหุ้นกู้ได้เมื่อต้องใช้เงิน